section_heading: 2003. – 2006.: The Diary of Alicia Keys i Unplugged
paragraph_text: Uz preradu pjesme Every Little Bit Hurts, prethodno izvođene od strane pjevačice kao što su Aretha Franklin i Brenda Holloway, Alicia je premijerno izvela dvije nove pjesme: Stolen Moments, koju je napisala uz suradnju s producentom Lamontom Greenom, i Unbreakable, vodeću pjesmu albuma, koja je postigla četvrto mjesto na Billboard Hot R&B/Hip-Hop Songs ljestvici, i trideset i četvrto na Hot 100 ljestvici. Veći uspjeh postigla je na Billboard Hot Adult R&B Airplay ljestvici, gdje je ostala na samom vrhu jedanaest tjedana 2005. godine. Izvedba je snimljena na CD i DVD 11. listopada 2005. godine. Poznata jednostavno kao Unplugged, album je dosegnuo prvo mjesto na U.S. Billboard 200 ljestvici s 196 000 prodanih primjeraka tijekom prvog tjedna prodaje. Dosad, album se prodao u milijun primjeraka u Sjedinjenim Američkim Državama te u dva milijuna primjeraka diljem svijeta. Alicijina Unplugged verzija najuspješniji je debitantski album za jedan MTV Unplugged album od Nirvaninog albuma MTV Unplugged in New York 1994. godine te prvi Unplugged album ženske izvođačice koji je debitirao na prvom mjestu. Nominiran je za četiri Grammy nagrade 2006. godine: Najbolja ženska R&B vokalna izvedba (Unbreakable), Najbolja tradicionalna R&B vokalna izvedba (If I Was Your Woman), Najbolja R&B pjesma (Unbreakable) i Najbolji R&B album. Istovremeno, osvojio je tri NAACP Image Awards nagrade: za Izvrsnu žensku izvođačicu, Izvrsnu pjesmu (Unbreakable) i Izvrstan glazbeni video (Unbreakable).